《奉和送金城公主适西蕃应制》
唐代·徐彦伯

凤扆怜箫曲，鸾闺念掌珍。羌庭遥筑馆，庙策重和亲。

星转银河夕，花移玉树春。圣心凄送远，留跸望征尘。

作者简介：徐彦伯（？—714），名洪，以字行，兖州瑕丘人。七岁能为文，对策高第。调永寿尉，蒲州司兵参军。时司户韦暠善判，司士李亘工书，而彦伯属辞，称河东三绝。屡迁给事中，预修《三教珠英》。由宗正卿出为齐州刺史，移蒲州，擢修文馆学士、工部侍郎，历太子宾客卒。